Sharul Kamal

Muhammad Shahrul Amin Kamarozaman atau lebih dikenali sebagai Sharul Kamal (lahir 3 Disemner 1996) ialah seorang penyanyi, pelakon, komposer, penulis lirik dan pengacara televisyen lelaki Malaysia.Norfaezah Sakri (23 Jun 2020). "Keluar AF pun orang tak kenal, Sharul Kamal pasrah lambat popular" mStar Online. Dicapai pada 05 Oktober 2021. Beliau mula menceburi industri hiburan tanah air selepas menjadi finalis program realiti nyanyian popular Akademi Fantasia musim ke-12 pada tahun 2015.Budiey Isma (12 Oktober 2015). "Senarai Pemenang Akademi Fantasia 2015" Budiey.com. Sensasi Selebriti. Dicapai pada 06 Oktober 2021. Sharul turut menganggotai kumpulan DUNYA sebagai vokalis yang membuat kemunculan sulung menerusi lagu debut berjudul "Kuala Lumpuh".Anna Mohamed (06 Oktober 2021). "DUNYA, band baru Sharul Kamal selepas bergerak solo" URTV. Dicapai pada 07 Oktober 2021.

Kehidupan awal
Beliau dilahirkan pada 3 Disember 1996 di Port Dickson, Negeri Sembilan. Beliau merupakan anak kepada pasangan Kamarozaman @ Kamal dan Maznah Baba, serta anak ketiga daripada empat orang adik-beradik lelaki.

Beliau memulakan persekolahan menengah di Sekolah Pondok As-Sofa, Rembau (kini dikenali sebagai Sekolah Tinggi Islam As Sofa),Mustazah GP (23 Februari 2020). "Biodata Penyanyi dan Pelakon Sharul Kamal" Iluminasi.com. Dicapai pada 07 Oktober 2021. sebelum berpindah ke Sekolah Menengah Kebangsaan Datuk Haji Abdul Samad (SDASA), Port Dickson.

Semasa zaman persekolahan, Sharul aktif menyertai pelbagai kegiatan sukan dan kokurikulum. Beliau pernah dinobatkan sebagai juara pertandingan qasidah dan berzanji peringkat Daerah Rembau ketika berusia antara 12 hingga 14 tahun. Selain itu, beliau turut meraih tempat keempat dalam Pertandingan Tilawah al-Quran peringkat Negeri Sembilan setelah berjaya menghafaz sehingga tiga juzuk al-Quran.  

Sharul turut aktif dalam sukan bola sepak dan pernah menyertai Akademi Bola Sepak Yayasan Negeri Sembilan. Namun begitu, beliau tidak berhasrat untuk meneruskan kerjaya dalam bidang tersebut, sebaliknya menjadikannya sebagai hobi pada waktu lapang. 

Sharul mula menunjukkan minat dalam bidang seni suara sejak berusia 15 tahun, apabila menyertai kumpulan nasyid di sekolahnya. 

Meskipun berasal daripada keluarga berada, beliau pernah mencari pendapatan sendiri dengan bekerja sebagai pemotong daging di sebuah pasar raya di Johor, kerana enggan membebankan kedua-dua orang tuanya.

Beliau pernah melanjutkan pengajian dalam bidang Diploma Pengurusan Kreatif di Universiti Teknologi MARA (UiTM) Puncak Perdana pada tahun 2014, namun menangguhkan pengajiannya selepas terpilih menyertai program Akademi Fantasia. Beliau kemudiannya mengambil keputusan untuk tidak meneruskan pengajian atas sebab-sebab tertentu.

Akademi Fantasia 2015

Sharul tersenarai sebagai salah seorang daripada 16 calon pelajar yang dipilih untuk bersaing pada konsert penentuan bagi merebut tempat ke dalam Akademi Fantasia 2015.Feride Hikmet Atak (29 Julai 2015). "Edry Bakal Buat Perubahan Dalam AF 2015" mStar Online. Dicapai pada 07 Oktober 2021. Beliau berjaya diterima masuk bersama 11 saingan lain, sekali gus menjadikannya peserta lelaki termuda dan satu-satunya wakil dari Negeri Sembilan pada musim tersebut.Feride Hikmet Atak (10 Ogos 2015). "Empat Peserta Tersingkir Dalam AF 2015" mStar Online. Dicapai pada 07 Oktober 2021. Sharul seterusnya melangkah ke peringkat akhir bersama tiga lagi rakan seperjuangannya, iaitu Sufi, Syamel dan Bila, sebelum dinobatkan sebagai pemenang tempat keempat AF2015.Feride Hikmet Atak (05 Oktober 2015). "Bila, Syamel, Sufi, Sharul Ke Final AF 2015" mStar Online. Dicapai pada 07 Oktober 2021.

Berikut merupakan senarai lagu tugasan yang dipersembahkan oleh Sharul sepanjang konsert mingguan Akademi Fantasia 2015:

 Konsert                       Lagu Tugasan Penyanyi Asal Tema Minggu 1 "Kun Anta" Humood AlkhudherPenentuan Minggu 2 "Lagu Untukmu" Meet Uncle HussainCinta Minggu 3 "Apokalips" Dato' M. Nasir90-an Minggu 4 "Bangkit" Aril PilusBebasMinggu 5 "Awas"KRURunut Bunyi Filem (OST)"Negatif" Minggu 6 "Patahnya Sayap Malam" MasaRock Minggu 7 "Bukan Cinta Biasa" Dato' Sri Siti NurhalizaIkonMinggu 8 "Bila Tiba"  Ungu Pilihan Media & Penonton "Like I'm Gonna Lose You" (duet bersama Bila) Meghan Trainor DuetMinggu 9 "Gadis Jolobu"  Dato' Hattan & W.A.R.I.S World "Tak Kenal Maka Tak Cinta" (duet bersama Nourul Depp) Roy & Fran DuetMinggu 10 (Minggu Akhir) "Just The Way You Are"  Bruno Mars Grand Finale"Hanya Kamu" Dirinya Sendiri

Kerjaya

Muzik
Sharul mula bergiat dalam industri seni sebagai penyanyi ketika berusia 19 tahun, selepas menyertai program realiti terbitan ASTRO, Akademi Fantasia musim ke-12 atau AF2015. Beliau mempertaruhkan single pertama berjudul 'Hanya Kamu' yang turut dipersembahkan pada konsert akhir program tersebut.Rudy Imran Shamsudin (11 Oktober 2015). "Penentuan juara AF 2015" Harian Metro. Dicapai pada 07 Oktober 2021. Single sulungnya itu berjaya mendapat sambutan yang baik daripada peminat sehingga muzik videonya meraih lebih 800 ribu tontonan di saluran YouTube.

Pada tahun 2016, Sharul memperluaskan bakatnya dalam bidang penciptaan dan penulisan lirik lagu menerusi single keduanya berjudul 'Dengar'. Lagu pertama ciptaannya itu telah mula dihasilkan semasa beliau menyertai program Akademi Fantasia. Single tersebut turut menjadi lagu runut bunyi dalam telefilem Jula Juli Bintang Cinta.

Setelah hampir dua tahun bernaung di bawah label Astro Talent Management (kini dikenali sebagai Rocketfuel Entertainment), Sharul memaklumkan kontraknya dan beberapa artis lain telah ditamatkan secara mengejut pada April 2017.Nur Asyikin Mayudin (26 Ogos 2017). "Sharul (AF2015) Kesal Kontrak Ditamatkan Secara Mengejut" mStar Online. Dicapai pada 08 Oktober 2021. Selepas beberapa bulan, Sharul bernaung di bawah syarikat terbitan milik penyanyi Aepul Roza, ARE Studios. Beliau melancarkan single ketiganya berjudul 'Racun Rindu'.

Sharul kemudian menyertai syarikat rakaman Rhythm & Rhyme Entertainment (R&R) yang ditubuhkan pasangan penyanyi terkenal, Akim Ahmad dan Stacy.Sudirman Mohd Tahir (06 Mac 2020). "Ekspresi Akim, Stacy" Harian Metro. Dicapai pada 08 Oktober 2021. Di bawah label itu, Sharul menghasilkan single keempatnya iaitu 'Cantik' yang turut menjadi lagu runut bunyi drama lakonannya, Senafas Rindu.

Bagaimanapun, selepas hampir empat tahun bergerak sebagai penyanyi, perjalanan karier nyanyiannya dilihat agak perlahan berbanding rakan-rakan seangkatan yang lain.Qarami Hashim (13 Mac 2019)."Bersaing dengan BBNU, Sharul Kamal kena buat sesuatu untuk dikenali" mStar Online. Dicapai pada 09 Oktober 2021.

Namun, nama Sharul mula menjadi perhatian selepas menyertai sebuah rancangan televisyen pertandingan muzik, Immortal Songs Malaysia pada tahun 2020.Norhayati Nordin (18 Ogos 2020). "Program Immortal Songs 'taruhan baharu' TV3" Harian Metro. Dicapai pada 10 Oktober 2021. Menerusi pertandingan itu, beliau mempersembahkan lagu 'Seruling Anak Gembala' yang telah digubah menjadi versi rock pada minggu penyanyi legenda pop yeh-yeh, Dato' Jeffrydin. Beliau melakar kejutan selepas dinobatkan sebagai pemenang susunan lagu terbaik pada minggu itu sekaligus berjaya menewaskan lima penyanyi lain.Najmi Suhaimi (05 Oktober 2020). "Saringan Sengit Immortal Songs Minggu Keenam, Haqiem Rusli VS Sharul Kamal" OhBulan. Dicapai pada 10 Oktober 2021. Dalam satu kenyataan, Sharul mendedahkan kemenangannya ibarat 'rezeki terpijak' kerana penyertaannya dalam program tersebut hanya secara kebetulan bagi menggantikan penyanyi lain yang menarik diri pada saat akhir.Zaidi Mohamad (11 Oktober 2020). "Rezeki terpijak Sharul" BH Online. Dicapai pada 10 Oktober 2021. 

Pada tahun 2021, Sharul tampil membuat pembaharuan dalam kerjaya muziknya dengan bergerak bersama kugiran (band) dikenali sebagai DUNYA, dianggotai oleh Sharul selaku vokalis, Odot Qreebo (pemain dram) dan Tuah Johari (pemain bass).Qarami Hashim (06 Oktober 2021). "Enam tahun bergerak solo... Sharul Kamal kini cuba nasib bersama band DUNYA" mStar Online. Dicapai pada 10 Oktober 2021. Sharul mempertaruhkan single debut bersama DUNYA bertajuk 'Kuala Lumpuh'. Lagu berentak pop rock itu merupakan hasil ciptaan beliau sendiri (menggunakan nama pena Amin), Hang Nadim (Akim Ahmad) dan Bunga Cantik (Stacy), manakala lirik ditulis sepenuhnya oleh Bunga Cantik.Tengku Suzana Raja Mamat (8 Oktober 2021). "Sharul Kamal, anak didik Akim sedia goncang Dunya" Kosmo!. Dicapai pada 10 Oktober 2021. Muzik video lagu tersebut berjaya meraih hampir 150 ribu tontonan di saluran YouTube dalam masa tiga minggu.

Lakonan

Beliau membuat penampilan sulung sebagai pelakon menerusi telefilem komedi, Ustaz Baru Nak Start yang ditayangkan di saluran Astro Ria pada Ogos 2016. Telefilem itu juga menjadi batu loncatan untuk beliau mencipta nama dalam bidang lakonan selepas mula diberikan tawaran sebagai peranan kecil dalam beberapa buah drama dan telefilem. Pada tahun yang sama, Sharul tampil dengan watak antagonis menerusi telefilem keduanya, Dengan Nama Allah yang turut menampilkan barisan pelakon hebat seperti Beto Kusyairi, Sherry Ibrahim dan Ika Nabella.

Sharul mula dikenali ramai selepas membawakan watak sebagai Syukri menerusi drama Adam Chempaka. Drama yang ditayangkan di Slot Lestary TV3 itu turut dibintangi gandingan serasi, Adam Lee dan Sweet Qismina.

Pengacaraan

Di samping karier nyanyian dan lakonan, Sharul turut mengorak langkah dalam bidang pengacaraan apabila diberi peluang mengendalikan sebuah rancangan travelog terbitan Kembara Sufi Production, Travelog Backpackers musim pertama. Menerusi program itu, beliau membawa penonton menjelajah tujuh buah negara di Semenanjung Balkan bagi memberikan input menarik sepanjang pengembaraannya.Fiza Kamarudin (25 September 2017). "Tak Dapat Masuk AF, Dapat Jelajah Eropah" Gempak. Dicapai pada 11 Oktober 2021. Program yang bersiaran sebanyak 13 episod itu ditayangkan di saluran TV Okey (dahulu dikenali sebagai TVi) bermula 4 April 2019.Budiey Isma (3 April 2019). "Kembara Balkan Sharul Kamal Dalam TRAVELOGUE BACKPAKERS" Budiey.com. Dicapai pada 11 Oktober 2021.

Dalam pada itu, nama Sharul mula menjadi sebutan selepas videonya mengalunkan azan dalam sebuah masjid di Mesir semasa penggambaran program Travelog Backpackers musim kedua tular di laman sosial sehingga mendapat perhatian media Indonesia.Syairah Abdul Lajis (08 Februari 2020). "Allahuakbar, merdunya..." Sinar Online. Dicapai pada 11 Oktober 2021.

Komedi

Sharul menyertai program realiti komedi terbitan ASTRO, Muzikal Lawak Superstar musim pertama pada 2019. Beliau bergabung bersama Eyya (Gegar Lawak) dan Pinky (Miss Lawak) menerusi kumpulan SEP, namun tersingkir di minggu kedua.Budiey Isma (09 Julai 2019). "SEP & BUNGA Tersingkir dari Muzikal Lawak Superstar" Budiey.com. Dicapai pada 11 Oktober 2021.

Kehidupan peribadi
Dalam satu temu bual bersama Harian Metro pada 2018, Sharul mengakui sebelum ini beliau pernah mengalami kemurungan sehingga berat badannya turun mendadak selepas berasakan dirinya seperti dipinggirkan di dalam industri muzik. Berkat dorongan dan sokongan keluarga, beliau kembali bangkit meneruskan kerjaya nyanyiannya.Najiy Jefri (23 Januari 2018). "Tak mudah mengalah" Harian Metro. Dicapai pada 11 Oktober 2021.   

“Keluarga saya sangat menyokong apa saja saya lakukan. Mereka sanggup membantu jika saya menghadapi masalah kewangan. Mendengar kata-kata selain melihat wajah mereka, terus saya tersedar. Saya fikir bodoh jika cepat mengalah. Tambahan pula saya teringat saat saya bersusah payah menyertai uji bakat AF. Bagaimana bersemangatnya saya mahu menyertai pertandingan nyanyian itu. Mulai saat itu, saya terus bangkit dan enggan mempedulikan kata-kata orang. Saya kena keluar dari persembunyian dan tidak musnahkan impian ini.” 

Pada Februari 2020, Sharul dikejarkan ke hospital selepas disyaki mengalami simptom influenza MERS CoV atau COVID-19 ketika baru pulang menjalani penggambaran program Travelog Backpackers musim kedua di Mesir dan Arab Saudi.Qarami Hashim (23 Februari 2020). "Pulang dari Mesir... Sharul Kamal masuk hospital disyaki influenza MERS CoV" mStar Online. Dicapai pada 11 Oktober 2021. Bagaimanapun, hasil keputusan ujian saringan menunjukkan beliau negatif virus itu.

Pada Jun 2020, Sharul meluahkan rasa syukur selepas ibunya, Maznah Baba mengambil keputusan untuk berhijab sepenuhnya. Perkongsian yang dimuat naik menerusi laman Twitter miliknya itu mengundang pelbagai respon positif daripada peminat.Najiy Jefri (23 Jun 2020). "Sharul AF syukur ibu akhirnya bertudung" Harian Metro. Dicapai pada 11 Oktober 2021.

Pada 1 Januari 2022, Sharul sah bergelar suami kepada Pegawai Perhubungan Awam syarikat rakaman Rusa Music, Raihan Amilin Mohd Roszaimi dengan sekali lafaz di Masjid Kota Raja, Klang. Sebelumnya, pasangan ini telah mengikat tali pertunangan dalam sebuah majlis tertutup pada 3 Disember 2021.Nur Asyikin Mayudin (02 Januari 2022). "Penyanyi Sharul Kamal kahwin PR syarikat rakaman, pertama kali ‘dating’ selepas program Immortal Song" mStar Online. Dicapai pada 02 Januari 2022. 

 Diskografi 

Single (Solo)
 Tahun Tajuk Lagu Catatan 2015 "Hanya Kamu" Lagu debut 2016 "Dengar" OST Jula Juli Bintang Cinta 2017 "Racun Rindu" Terbitan ARE Studios 2018 "Cantik" OST Senafas Rindu 2020 "Maaf" Lagu pertama bergenre Folk-Country 2022 "Bunga Indah" OST Seratus  2024 "Sifar" OST Kelas Tahanan Cikgu Hiragi

Single bersama
 Tahun Tajuk Lagu Catatan 2021 "Kuala Lumpuh" Single debut kumpulan DUNYA 2022 "Bunga Angkasa" bersama Aepul Roza2025"Bahagia Yang Tertangguh"bersama Zuana Zulmat2026"Duit Raya"bersama Mierul Aiman

Video Muzik
 Tahun Tajuk Lagu Saluran YouTube 2015 "Hanya Kamu" Astro Gempak 2019 "Cantik" RHYTHM & RHYME ENTERTAINMENT 2020 "Maaf" 2021 "Kuala Lumpuh" 2022 "Bunga Angkasa" MVM Music 

Filemografi

Rujukan

Pautan luar






Kategori:Kelahiran 1996
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Negeri Sembilan
Kategori:Penyanyi lelaki Malaysia
Kategori:Pelakon lelaki Malaysia
Kategori:Pengacara televisyen Malaysia
Kategori:Peserta Akademi Fantasia
Kategori:Alumni Universiti Teknologi MARA